Као 6. оклопна дивизија учествовала је 1940. у бици за Француску а потом је пребачена на исток ради одмора. Јуна 1941. учествовала је у операцији Барбароса борећи се у саставу Групе армија Север да би убрзо била стављена под команду Групе армија „Центар“ у чијем саставу учествује у бици за Москву. До маја 1942. претрпела је тако тешке губитке да је пребачена у Француску ради попуне и опоравка. До краја године враћена је на Источни фронт где је учествовала у неуспелом покушају деблокаде 6. армије код Стаљинграда. Потом се борила у бици за Краков и Курској бици као и у одбрамбреним борбама у Белорусији и Украјини. Почетком 1945. учествује у борбама код Будимпеште (Мађарска). Потом се повукла у Аустрију где се предала совјетској армији на крају рата.